open-index/open-wikipedia-markdown huggingface dataset:
Ալեքսանդր Պանչին

**Ալեքսանդր Պանչին** (, ), ռուսաստանցի գիտնական, կենսաբանական գիտությունների դոկտոր, գիտական լրագրող, գիտա-լուսավորական գրքերի հեղինակ և "Լուսավորիչ" () մրցանակի դափնեկիր։

## Կենսագրություն
Ալեքսանդր Պանչինի հայրը՝ Յուրի Պանչինը, կենսաբանական գիտությունների դոկտոր է, բջջում ինֆորմատիվ գործընթացների հետազոտման լաբորատորիայի ղեկավար, Ինֆորմացիայի փոխանցման խնդիրների հետազոտման ՌԳԱ (Ռուսաստանի գիտությունների ակադեմիայի) ինստիտուտում։ Մայրը ՝ Նադեժդա Պանչինա։

Պանչինը սովորել է Սան Դիեգոյի Թորի Պայնս տարրական դպրոցում (), այնուհետև Մոսկվայի թիվ 791 դպրոցում։

1997 - 2003 թթ. սովորել է Մոսկվայի թիվ 1543 դպրոցում։

2003 - 2008 թթ. սովորել է Մոսկվայի Մ. Վ. Լոմոնոսովի անվան պետական համալսարանի` Բիոինժեներիայի և բիոինֆորմատիկայի ֆակուլտետում։ Ավարտելուց հետո ստացել Է կենսաբանական գիտությունների դոկտորի աստիճան։

## Գիտա֊լուսավորական գործունեությունը
2008 թվականից ի վեր Պանչինը զբաղվում է գիտա֊լուսավորական գործունեությամբ։ Որպես գիտական լրագրող, նա համագործակցում է ռուսական
«Նովայա գազետա» (), «Հանրամատչելի մեխանիկա» (), «Աշխարհի շուրջ» () և «Forbes» հրատարակությունների հետ։

2015 թվականին Corpus ռուսաստանյան հրատարակչությունը և «Էվոլյուցիա» () հիմնադրամը համատեղ հրապարակում են Պանչինի "Բիոտեխնոլոգիաների հանրագումարը" () գիրքը։ Այդ գիրքը հռչակվել է 2016 թվականի «Լուսավորիչ» () մրցականի հաղթող ՝ "Բնագիտական և ճշգրիտ գիտություններ" և "Ժողովրդի ընտրություն" անվանակարգերում։
 
Պանչինը հանդիսանում է Հարրի Հուդինի () մրցանակաբաշխության փորձագիտական խորհրդի անդամ։ Խորհուրդը զբաղվում է տարատեսակ էքստրասենսների և մոգերի գործունեության հրապարակավ բացահայտումներով։

2016 թվականին դարձել է Ռուսաստանի Գիտությունների Ակադեմիայի(ՌԳԱ) կեղծավորությունների և պսեվդոգիտությունների դեմ պայքարող հանձնաժողովի անդամ։

## Անձնական հայացքներ
Պանչինն աթեիստ է։ Իր իսկ խոսքերով, նա չի ընդունում Աստծո գոյությունը, քանի որ այդ հիպոթեզը չի հիմնավորվում բավարար քանակի վկայություններով։

## Ծանոթագրություններ

Կատեգորիա:Կենսաբանական գիտությունների դոկտորներ
Կատեգորիա:Մոսկվայի պետական համալսարանի շրջանավարտներ
Կատեգորիա:Ռուս աթեիստներ
Կատեգորիա:Ռուս բլոգերներ
Կատեգորիա:Ռուս գիտնականներ
Կատեգորիա:Ռուս գրողներ
Կատեգորիա:Ռուս լրագրողներ
Կատեգորիա:Ռուս կենսաբաններ
Արնսթեյն Արնեբերգ

**Արնսթեյն Արնեբերգ** (, ), նորվեգացի ճարտարապետ։ Շուրջ 50 տարի ակտիվորեն զբաղվել է ճարտարապետությամբ և համարվում է իր ժամանակների առաջատար ճարտարապետ։

## Կենսագրություն
Արնսթեյն Ռինինգ Արնեբերգը ծնվել է Նորվեգիայի Հալդեն քաղաքում գործարանի մենեջեր Մորից Օտտո Էդվարդ Արնեբերգի (1845-1913) և Հերմայն Նիկոլին Մատիլդ Ռինինգի (1858-1944) ընտանիքում։ Մեծացել է Օսլոյին կից Լիսակեր բնակավայրում։

1910 թվականին ամուսնացել է պրոֆեսոր Օլաֆ Սկավլանի դստեր՝ Օգոտ Չելանդ Սկալվանի (1888-1960) հետ։ Կնոջից ամուսնալուծվելուց հետո 1923 թվականին ամուսնացել է Էվա Էլիզաբեթ Ռեյմերսի (1901-1987) հետ։ Առաջին ամուսնությունից ունեցել է մեկ դուստր՝ Գրա Սկսվլան Արնսբերգը, ով ամուսնացել է տնտեսագետ և քաղաքական գործիչ Էգիլ Լուտի հետ։

1899-1902 թվականներին Արնեբերգը սովորել է Թագավորական նկարչական դպրոցում (այժմ՝ Օսլոյի Արհեստի և արվեստի արդյունաբերության Նորվեգիայի ազգային ակադեմիա)։ Ճարտարապետություն ուսանել է 1888-1900 թվականներին, եղել է ճարտարապետ Ալֆրեդ Քրիստիան Դալի (1857-1940) օգնականը։ 1904-1906 թվականներին սովորել է Ստոկհոլմի Թագավորական տեխնոլոգիական ինստիտուտում։ Սովորել է նաև շվեդ ճարտարապետներ Իսակ Գուստավ Կլասոնի, Գուստավ Լինգրենի, Էրիկ Լորեստեդի մոտ։ Ստոկհոլմում սովորել է մի խումբ նորվեգացի ճարտարապետ-ուսանողների հետ, այդ թվում նորվեգացի հայտնի ճարտարապետ Մագնուս Պոուլսոնի հետ։

1908 թվականին սկսել է իր ճարտարապետական գործունեությունը, և ճարտարապետ Օլե Սվերեի (1865-1952) հետ որպես գործընկերներ աշխատել են Արնեբերգի ամենավաղ նախագծերի վրա, այդ թվում կատարել են նաև Օսլոյի Վոկսենկոլեն բլրում թագավորական վիլլայի առաջարկը։ Որպես անկախ ճարտարապետ՝ ստեղծել է մեծ թվով բնակավայրեր, գրասենյակային շենքեր, եկեղեցիներ, երկաթուղային կայարաններ։ Նրա առավել հայտնի աշխատանքներից է Օսլոյի քաղաքապետարանի շենքը (Մագնուս Պոուլսոնի հետ) և Նյու Յորքում ՄԱԿ-ի Անվտանգության խորհրդի շենքի ինտերիեր-դիզայնը։ Վիկինգների նավերի թանգարանի Օսեբերգ նավի համար նախատեսված սրահը կառուցել է 1926 թվականին, Գոկստադ և Թյունի նավերի սրահները՝ 1932 թվականին։ Աշխատել է նաև Սկաուգում (Skaugum) թագավորական նստավայրի շենքի վրա։

## Պատկերասրահ

29. juli 2006 Norge, Oslo, Rådhusplassen, Rådhuset.jpg|Օսլոյի քաղաքապետարան
Akershus Fortress panorama.jpg|Արքայական դամբարան (Նորվեգիա)
Bygdøy sjømannskirke 0001.jpg|Օսլոյի ծովագնացների եկեղեցի
Waisenhuset i Oslo 1.jpg|Քրիստիանիայի որբանոց


## Ծանոթագրություններ

Կատեգորիա:Նորվեգացի ճարտարապետներ
Կատեգորիա:Շվեդիայի գեղարվեստի թագավորական ակադեմիայի անդամներ
Մագնուս Պոուլսոն

**Մագնուս Պոուլսոն** (, ), նորվեգացի ճարտարապետ։

## Կենսագրություն
Մագնուս Պոուլսոնը ծնվել է Նորվեգիայի Դրամեն քաղաքում, Սյորեն Անտոն Պոուլսոնի (1847-1934) և Ինա Բոլետ Յորգենսենի (1851-1922) ընտանիքում։ 1900-1903 թվականներին սովորել է Քրիստիանիայի Den kongelige Tegne- og Kunstskole (այժմ՝ Օսլոյի Արհեստի և արվեստի արդյունաբերության Նորվեգիայի ազգային ակադեմիա), 1903-1905 թվականներին՝ Ստոկհոլմի Թագավորական տեխնոլոգիական ինստիտուտում։ Ճարտարապետական գործունեությունն սկսել է 1909 թվականին։ Սերտորեն համագործակցել է Արնսթեյն Արնեբերգի հետ։ Միասին նախագծել են Օսլոյի քաղաքապետարանի շենքը։ Հայտնի է նաև Սանվիկայում Բերումի քաղաքապետարանի (Bærum rådhus) աշխատանքներով (1925, 1958), KNA հյուրանոցը Օսլոյում (1931), Էյսթեյն եկեղեցին Երշինում, Հասլումի  մատուռը Բերումում։ Պոուլսոնը կառուցել է նաև մասնավոր առանձնատներ, գրասենյակային շենքեր, եկեղեցիներ, կատարել կառույցների ներքին հարդարանքեր։ Մագնուս Պոուլսոնը հատկապես հայտնի է նորվեգական ժողովրդական փայտի ճարտարապետության ավանդույթի վերակերտման համար։

Պոուլսոնը 1917-1930 թվականներին եղել է Հին հուշարձանների ընկերության նախագահը, 1931-1958 թվականներին՝ Նիդարոսի Մայր Տաճարի վերակառուցման աշխատանքների վերահսկիչ կոմիտեի նախագահը։ Եղել է Դանիական ակադեմիայի պատվավոր անդամ, Շվեդիայի Fria Art Erna թագավորական ակադեմիայի անդամ։

## Պարգևներ
* Houens հիմնադրամի մրցանակ - Det Forenede Dampskibs-Selskab, Karl Johans gate 1, Օսլո (1925)
* Houens հիմնադրամի մրցանակ - Bærum Rådhus, Sandvika (1930)
* Սուրբ Օլաֆի շքանշանի ասպետ (1950)
* Սուրբ Հալվարդի մեդալ  (1956)

## Պատկերասրահ

14-09-02-oslo-RalfR-199.jpg|Օսլոյի քաղաքապետարանի շենք
Gravberget kirke.jpg|Գրավբերգետ եկեղեցի
Bærum rådhus - 2009-05-01 at 14-14-46.jpg|Բերումի քաղաքապետարան
Dombaas kirke rk 84029 IMG 9751.JPG|Դոմբասի եկեղեցի
Sandvika Teater.JPG|Սանվիկայի թատրոն


## Ծանոթագրություններ

Կատեգորիա:Նորվեգացի ճարտարապետներ
Վահան Շիրխանյան

**Վահան Գրիգորի Շիրխանյան** (), հայ քաղաքական, ռազմական և պետական գործիչ։
## Կենսագրություն
Վահան Շիրխանյանը ավարտել է Թուրքմենստանի պետական համալսարանը և ստացել է աշխարհագրագետ-տնտեսագետի որակավորում։ Հետագայում աշխատել է Բյուրականի աստղադիտարանի հատուկ կոնստրուկտորական տեխնոլոգիայի բյուրոյի փոխտնօրեն։ Շիրխանյանը եղել է Հայաստանի Գերագույն խորհրդի պատգամավոր («Հայոց Համազգային Շարժում» խմբակցության կազմում), հետագայում նշանակվել է պաշտպանության փոխնախարար։ 1999 - 2000 թվականներին եղել է Հայաստանի Արտադրական ենթակառուցվածքները համակարգող նախարար։ 2008 թվականի մարտի 21-ին անդամակցել է Սոցիալ-դեմոկրատ հնչակյան կուսակցությանը (ԽՍՀՄ տարիներին եղել է կոմունիստ)։ Սակայն 2015 թվականին հայտարարել է, որ դուրս է եկել ՍԴՀԿ կազմից։

2015 թվականի դեկտեմբերի 19-ին ձերբակալվել է, իսկ դեկտեմբերի 21-ին կալանավորվել է։ Վահան Շիրխանյանի ձերբակալությունը կատարվել է Հայաստանի Ազգային անվտանգության ծառայության կողմից Արթուր Վարդանյանի գլխավորած «զինված հանցախմբի» վնասազերծման գործի շրջանակում։ 2016 թվականի փետրվարի 15-ին Շիրխանյանի կինը՝ Բուրաստան Շիրխանյանը, վրաերթի է ենթարկվում և ծանր վիճակում տեղափոխվում է բուժհիմնարկ։ 2016 թվականի հուլիսի 14-ին հանկարծամահ է լինում Շիրխանյանի փաստաբան Տիգրան Տեր-Եսայանը։ Շիրխանյանի փաստաբան Հայկ Ալումյանը Շիրխանյանի հանդեպ անօրինական գործողությունների դեմ գանգատ բողոք է ներկայացրել ՄԻԵԴ։

2018 թվականի հունիսի 25-ին Վահան Շիրխանյանը ազատ արձակվեց դատարանի դահլիճից։

## Ծանոթագրություններ

## Աղբյուրներ
*Վահան Շիրխանյանի կենսագրական տվյալներ ՀՀ ԱԺ կայքում
*Վահան Շիրխանյանը կալանավորվել է /Ազատության ռադիոկայան/ 

Կատեգորիա:Հայ աշխարհագրագետներ
Կատեգորիա:Հայ պետական գործիչներ
Կատեգորիա:Հայ տնտեսագետներ
Կատեգորիա:Հայ քաղաքական գործիչներ
Հարի Վինքս

**Հարի Բիլի Վինքս** (, ), անգլիացի պրոֆեսիոնալ ֆուտբոլիստ, որը որպես կիսապաշտպան խաղում է «Տոտտենհեմ Հոտսպուր» ֆուտբոլային ակումբում։ Վինքսը ծնունդով Հեմել Հեմպսթիդից է և սովորել է տեղի Քավենդիշի անվան միջնակարգ դպրոցում։

## Ակումբային կարիերա
Վինքսը «Տոտտենհեմ Հոտսպուրի» սան է։ Ողջ 2013-14 մրցաշրջանի ընթացքում Վինքսը մարզվել է ակումբի առաջին թիմի հետ և 2014 թվականի մարտի 30-ին առաջին անգամ հայտավորվել է Պրեմիեր Լիգայի խաղում («Լիվերպուլի» դեմ), սակայն դաշտ դուրս չի եկել։

Նույն թվականի հուլիսի 27-ին նա իր առաջին պրոֆեսիոնալ պայմանագիրը ստորագրեց «Տոտտենհեմի» հետ։ Առաջին թիմում նա նորամուտը նշել է 2014 թվականի նոյեմբերի 27-ին՝ «Պարտիզանի» դեմ Եվրոպա Լիգայի խմբային փուլի տնային խաղում (1-0)` 87-րդ րոպեին փոխարինելով Պաուլինիոյին։

2015 թվականի հուլիսի 6-ին Վինքսը նոր պայամանգիր ստորագրեց «Տոտտենհեմի» հետ։ Նա ստացավ խաղային 29 համարը։ Մրցաշրջանի իր առաջին խաղը եղավ Աղդամի «Ղարաբաղի» դեմ խաղը (3-1)։

2016 թվականի օգոստոսի 27-ին նա իր առաջին խաղն անցկացրեց Պրեմիեր Լիգայում՝ «Լիվերպուլի» դեմ խաղում փոխարինելով Քրիստիան Էրիկսենին (1-1)։

2016 թվականի նոյեմբերի 19-ին «Վեստ Հեմ Յունայթեդի» դեմ խաղում Վինքսն առաջին անգամ Պրեմիեր Լիգայում հայտնվեց իր թիմի մեկնարկային կազմում և դարձավ գոլի հեղինակ, որում «Տոտտենհեմը» հաղթեց 3-2 հաշվով։

## Միջազգային կարիերա
Վինքսը ներկայացնում է Անգլիայի մինչև 21 տարեկանների հավաքականը։ Նա 2015 թվականին Գերմանիայում կայացած Mercedes-Benz Elite Cup մրցաշարում եղել է Անգլիայի Մ20 հավաքականի ֆուտբոլիստ։ Անգլիայի Մ21 հավաքականում նորամուտը նշել է 2016 թվականի նոյեմբերի 14-ին։

## Վիճակագրություն

## Ծանոթագրություններ

## Արտաքին հղումներ
* Հարի Վինքսը Տոտտենհեմի պաշտոնական կայքում
* Հարի Վինքսը Պրեմիեր Լիգայի հայալեզու կայքում 

Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Լեսթեր Սիթիի ֆուտբոլիստներ
Ասյա Կազանցևա

**Ասյա Կազանցևա** (, ), ռուսաստանցի գիտական լրագրող և գիտա-լուսավորական գրքերի հեղինակ։

## Կենսագրություն
Ասյան ավարտել է Սանկտ Պետերբուրգի պետական համալսարանը։ Մասնագիտությամբ կենսաբան է։ Հիմնական զբաղմունքը՝ գիտական լրագրությունն է։

Ասյան աշխատել է մի շարք հեռուստահաղորդաշարերում, որոնք հեռարձակվել են ռուսական Россия-2 և "Прогресс" ալիքներով։ Նա հոդվածներ է գրել "Здоровье" ամսագրում, ինչպես նաև համագործակցել է "Троицкий вариант - Наука", Slon.ru, Mtrpl.ru, "Вокруг света", "Кот Шредингера" և այլ կայքերի հետ։

## Գիտա-լուսավորական գործունեությունը
Ասյայի առաջին գիտա-լուսավորական գիրքը՝ "Ով կարող էր մտածել, կամ ինչպես է ուղեղը մեզ ստիպում անհեթեթություններ անել" (), 2014 թվականին դարձել է Լուսավորիչ () մրցանակի դափնեկիրը։ 2016 թվականին, հրատարակվել է Ասյայի երկրորդ գիրքը՝ "Համացանցում որևէ մեկը սխալվում է։ Խնդրահարույց հարցերի գիտական հետազոտումը"()։

## Ասյա Կազանցևան Հայաստանում
2016 թվականի օգոստոսի 7-ին Ասյան Երևանում կարդացել է "Էվոլյուցիա. Ի՞նչն է մնում անհասկանալի" () խորագրով դասախոսությունը։

Նույն թվականի օգոստոսի 8-ին Ասյան հանդես է եկել Civilnet.TV հայկական առցանց հեռուստաալիքով, որտեղ խոսել է գիտա-լուսավորական շարժման և իր կենսագրության որոշ մանրամասների մասին։

## Ծանոթագրություններ

Կատեգորիա:Ռուս կենսաբաններ
Կատեգորիա:Ռուս լրագրողներ
Կատեգորիա:Սանկտ Պետերբուրգի պետական համալսարանի շրջանավարտներ
Կատեգորիա:Ռուս բլոգերներ
Ասկլեպիադես Բյութանացի

**Ասկլեպիադես Բյութանացի** (ծննդյան և մահվան թվականներն անհայտ են), մ.թ.ա. 2-1-ին դարերում հույն բժիշկ։ Ծնվել է Պրուսա քաղաքում (պատմական Բյութանիա, այժմ՝ Թուրքիայի Բուրսա վիլայեթ), ապրել ու գործել է Հռոմում։ Հիմնադիրն է բժշկության մեջ «մեթոդական» անունով հայտնի դպրոցի, որի ներկայացուցիչները պայքար մղեցին Հիպոկրատեսի տեսությունների դեմ։ Նրա հետևորդները կոչվեցին «մեթոդականներ»։ Ասկլեպիադես Բյութանացու երկերից հունարեն լեզվով մևացել են միայն հատվածներ, որոնք հրատարակել է Ք. Գրումպերտը 1798 թվականին։ Գոյություն ունի նաև Ասկլեպիադես Բյութանացու անունը կրող, հայերեն թարգմանությամբ մի համառոտ երկ՝ «Ասկղեպիադսւյ վասն չորից բնութեանց մարդոյ և տարոյ և սւմսոյ» խորագրով՝ բաղկացած 12 գլուխներից (Վենետիկի Մխիթարյան մատենադարան, ձեռ. յտտ 310)։ Ասկլեպիադես Բյութանացիու երկերից հատվածներ կան նաև Որիբաս Պերգամացու բժշկարանի հայերեն հին թարգմանությամբ մեզ հասած մի թերի օրինակում։

Կատեգորիա:Հին հռոմեացի բժիշկներ
Կատեգորիա:Հին հույն գրողներ
Կատեգորիա:Հին հույն հռետորներ
Կատեգորիա:Անտիկ դարաշրջանի հույն փիլիսոփաներ
Կատեգորիա:Հույն բժիշկներ
Կատեգորիա:Գիտնականներ այբբենական կարգով
Օլաֆ Սկավլան

**Օլաֆ Սկավլան**  (, ծննդյան անունը՝ Օլե Սկավլան, ), նորվեգացի գրականագետ, դրամատուրգ։

## Կենսագրություն
Օլաֆ Սկավլանը ծնվել է Նորվեգիայի Ստրանդա կոմունայում, ծխական քահանա և քաղաքական գործիչ Օգե Շավլանի (1806-1876) և Գերհարդին Պոլին Բերգի (1817-1884) ընտանիքում։ Սիգվոլ Սկավլանի, Էյնար Սկավլանի, Օգե Սկավլան կրտսերի և Հարալ Սկավլանի եղբայրը։ 1879 թվականի օգոստոսին Ստավանգերում ամուսնացել է Դագմար Քիլանդի (1855-1931) հետ։ Եղել է Արնսթեյն Արնեբերգի կնոջ հայրը, դերասանուհի Մերետ Սկավլանի պապը։

Ստեղծագործել սկսել է դեռևս ուսանողական տարիքից։ 1871 թվականին պաշտպանել է «Holberg som Komedieforfatter» դոկտորական թեզը  Լյուդվիգ Հոլբերգի մասին։ «Nyt norsk Tidsskrift» պարբերականում տպագրել է Հենրիկ Վերգելանի «Skabelsen, Mennesket og Messias» աշխատության ուսումնասիրությունը, որի շնորհիվ Վերգելանին ընդունել են որպես լիբերալ քաղաքական գործիչ և ոչ թե ապաքաղաքական գրող։ 1877 թվականին նշանակվել է Ֆրեդերիկ թագավորական համալսարանի (Օսլոյի համալսարան) պրոֆեսոր։ Օլաֆ Սկավլանը համահիմնադրել և խմբագրել է երգիծական Vikingen ամսագիրը։ 1882-1887 թվականներին Էրնստ Սարսի հետ հրատարակել են «Nyt tidsskrift» պարբերականը։

Մահացել է 1891 թվականի մայիսին Քրիստիանիայում։

## Ծանոթագրություններ

Կատեգորիա:Նորվեգացի գրականագետներ
Կատեգորիա:Նորվեգացի գրողներ
Կատեգորիա:Նորվեգացի դրամատուրգներ
Կատեգորիա:Նորվեգացի կենսագիրներ
Կատեգորիա:Նորվեգացի պատմաբաններ
Միխայիլ Գելֆանդ

**Միխայիլ Գելֆանդ** (, ), ռուսաստանցի գիտնական, ֆիզիկամաթեմատիկական գիտությունների թեկնածու (1993),  կենսաբանական գիտությունների դոկտոր (1998), բիոինֆորմատիկայի պրոֆեսոր (2007)։

## Կենսագրություն
Միխայիլ Գելֆանդի պապը ՝ Իզրաիլ Գելֆանդը, եղել է ԽՍՀՄ֊ում հայտնի մաթեմատիկոս, Մոսկվայի պետական համալսարանում բազմաթիվ մաթեմատիկական խմբակների հիմնադիր։ Բացի մաթեմատիկայից, Իզրաիլ Գելֆանդը մի շարք աշխատություններ է  հեղինակել ՝ կենսաբանության, նեյրոֆիզիոլոգիայի և բժշկության ասպարեզներում։

Միխայիլը, հետևելով Իզրաիլ Գելֆանդի օրինակին, ավարտել է Մոսկվայի պետական համալսարանի մեխմաթի ֆակուլտետը, այնուհետև շարունակել է իր աշխատանքները բիոինֆորմատիկայի և կենսաբանության բնագավառներում։

Միխայիլ Գելֆանդը Մոսկվայի Մ. Վ. Լոմոնոսովի անվան պետական համալսարանի պրոֆեսոր է, որտեղ նա դասավանդում է Բիոինժեներիա և բիոինֆորմատիկա ֆակուլտետում։

Գելֆանդը հանդիսանում է նաև «Троицкий вариант — наука» թերթի խմբագրի տեղակալը։

## Գիտական գործունեություն
Գելֆանդի գիտական հետազոտությունների շրջանակը կազմում են ՝ համեմատական գենոմիկան, մետագենոմիկան, գեների և գենոմի ֆունկցիոնալ գործունեության և նյութափոխանակության հիման վրա կատարվող վերակառուցումները, կարգավորող ազդանշանների որոնումը, նյութափոխանակության և կարգավորող ուղիների էվոլյուցիան, այլընտրանքային սփայսինգը, ԴՆԹ հաջորդականությունների վիճակագրությունը։

## Հասարակական գործունեություն
Միխայիլ Գելֆանդը «Диссернет» առցանցային նախագծի հիմնադիրներից մեկն է, որը զբաղվում է գիտական կոչումների հանձնման և թեզերի պաշտպանության ոլորտում գրանցվող չարաշահումների և մեքենայությունների բացահայտումներով։

Գելֆանդը հանդիսանում էր Ռուսական ընդդիմության կոորդինացման խորհրդի (22 հոկտեմբեր 2012 թվական ֊ 19 հոկտեմբեր 2013 թվական) անդամ, որտեղ նա հակադրվում էր ուլտրանացիոնալիստական ուժերին և պաշտպանում էր գիտական համայնքի շահերը։

Գելֆանդը տարատեսակ ուսուցողական միջոցառումների մշտական մասնակից է։ Նա կարդում է դասախոսություններ ՝ բիոինֆորմատիկա, բիոքիմիա և մաթեմատիկա թեմաներով ։ Նա "Էվոլյուցիա" հիմնադրամի ղեկավարներից մեկն է, որը ստեղծված է գիտա֊լուսավորական գաղափարների տարածմանը օժանդակելու համար։

## Ծանոթագրություններ

Կատեգորիա:Եվրոպական ակադեմիայի անդամներ
Կատեգորիա:Կենսաբանական գիտությունների դոկտորներ
Կատեգորիա:Մոսկվայի պետական համալսարանի դասախոսներ
Կատեգորիա:Մոսկվայի պետական համալսարանի շրջանավարտներ
Կատեգորիա:Ռուս գիտնականներ
Կատեգորիա:Ռուս կենսաբաններ
Կատեգորիա:Ռուս հասարակական գործիչներ
Կատեգորիա:Ֆիզիկամաթեմատիկական գիտությունների թեկնածուներ
Արքայական դամբարան (Նորվեգիա)

մինի|Արքայական դամբարան
**Նորվեգիայի արքայական դամբարան** (), դամբարան Օսլոյի Աքերսհուս ամրոցում։ Հիմնադրվել է 1948 թվականին։

## Տեղեկություններ
Արքայական դամբարանում գտնվում են երկու սարկոֆագներ։ Սպիտակ մարմարե սարկոֆագում հանգչում են Հոկոն VII-ը (1872–1957) և թագուհի Մոդ Մեծբրիտանացին (1869–1938), կանաչ սարկոֆագում՝ Նորվեգիայի թագավոր Օլաֆ V (1903–1991) և գահաժառանգ Մարթա Շվեդացին (1901–1954):

Արքայական դամբարանում են գտնվում նաև Նորվեգիայի թագավոր Հակոն V-ի (1270–1319) և թագուհի Էվֆիմիա Ռուգենացու (1270–1312), ինչպես նաև թագավոր Սիգուրդ Խաչակրի (1090–1130) մասունքները։ Մասունքներն այստեղ են տեղափոխվել Օսլոյի սուրբ Մարիամ եկեղեցուց և Հալվարդ տաճարից։

## Ծանոթագրություններ

Կատեգորիա:Դամբարաններ
Կատեգորիա:Օսլոյի գերեզմանատներ
Հովհաննես Մարիկյան

**Հովհաննես Մերգելոսի Մարիկյան** (, Վրաստանի Բոգդանովկայի (այժմ Նինոծմինդայի մունիցիպալիտետ) շրջանում։ Հայ բանաստեղծ, մանկավարժ։ Վրաստանի հայ գրողների «Վերնատուն» միության անդամ (1999)։

## Կենսագրություն
Հովհաննես Մարիկյանը ծնվել է Վրաստանի Նինոծմինդայի շրջանի Հեշտիա գյուղում Մերգելոսի Մարիկյանի և Մարիա Գոմցյանի ընտանիքում։ 1969 թվականին ավարտել է Հեշտիայի թիվ 1 միջնակարգ դպրոցը։

1970 և 1974-1992 թվականներին դասավանդել է Հեշտիա գյուղում։ 1971 թվականին զորակոչվել է ԽՍՀՄ Զինված ուժեր։ Պահեստային սպա է։ Հեղինակ է 8 չափածո և արձակ ժողովածուների։

Լույս է տեսել Հովհաննես Մարիկյանի «Մորս համար» (1993), «Կալանված կարոտ» (1999), «Հառաչող ողբերգություն» (1999), «Ցավի բողբոջներ» (2000), «Կյանք կյանքից հետո» (2002), «Ավանդապաշտ  հերոսուհու փնջածաղիկը» (2006), «Հարազատը հարազատին սատար» (2008), «Մայրամուտ» (2013) ժողովածուները։ Տպագրվել է նաև «Վերնատուն», «կամուրջ»  տարեգրքերում, Վրաստանի, Հայաստանի պարբերականներում։ Պարգևատրվել է Հայաստանի Հանրապետության սփյուռքի նախարարության պատվոգրով, Վրաստանում Հայաստանի Հանրապետության դեսպանության շնորհակալագրով։ 2017 թվականի նոյեմբերի 11-ին , Հովհաննես Մարիկյանը պարգևատրվեց Հայաստանի Հանրապետության սփյուռքի նախարարության  > մեդալով` սփյուռքում մայրենի լեզվի անաղարտության պահպանման գործում ունեցած նշանակալի ներդրման  համար։

## Երկեր
* Մորս համար, բանաստեղծությունների ժողովածու, 1993։
* Կալանված կարոտ, բանաստեղծությունների ժողովածու, 1999։
* Հառաչող ողբերգություն, բանաստեղծությունների ժողովածու,1999։
* Ցավի բողբոջներ, պոեմ, բանաստեղծություններ, 2000։  
* Կյանք կյանքից հետո, արձակ և չապածո, 2002։
* Ավանդապաշտ հերոսուհու փնջածաղիկը, արձակ և չափածո, 2006։
* Հարազատը հարազատին սատար, արձակ և չափածո, 2008։
* Մայրամուտ, բանաստեղծությունների ժողովածու, 2013։

## Ընտանիք
Կինը՝ մանկավարժ Օֆելյա Մարկոսյան։ Ունի 6 երեխա՝ 5 ազջիկ (Մարիա, Սեդա, Ֆլորա, Արփինե, Արմինե)  1 արու զավակ (Մերգելոս) և  6 թոռ ։

## Ծանոթագրություններ

## Արտաքին հղումներ
* http://armenianchurch.ge/hy/lurer/34-news/596-grqi-shnorhandes
* http://haygirk.nla.am/cgi-bin/koha/opac-search.pl?q=au:%22%D5%84%D5%A1%D6%80%D5%AB%D5%AF%D5%B5%D5%A1%D5%B6,%20%D5%80%D5%B8%D5%BE%D5%B0%D5%A1%D5%B6%D5%B6%D5%A5%D5%BD%20%D5%84%D5%A5%D6%80%D5%A3%D5%A5%D5%AC%D5%B8%D5%BD%D5%AB%22
* http://www.vrastan.ge/index.php?option=com_content&view=article&id=259:-l-9r-&catid=50:2012-04-16-22-09-30&Itemid=86 
* http://nor.ge/?p=75422
*

Կատեգորիա:Հայ բանաստեղծներ
Կատեգորիա:Հայ մանկավարժներ
Յան Գունար Ռյոյսե

**Յան Գունար Ռյոյսե** (, ), թատրոնի և կինոյի նորվեգացի դերասան։

## Կենսագրություն
Սովորել է Նորվեգիայի ժողովրդական թատերական ակադեմիայում։ Բեմում նրա դեբյուտը կայացել է Նորվեգիական ժողովրդական թատրոնում 2000 թվականին «1001 գիշեր» պիեսի բեմադրության ժամանակ։ Այնտեղ շարունակում է խաղալ մինչև այժմ՝ ավելի քան 30 պիեսներում։ Ի թիվս նրա առանցքային դերերի կարելի է նշել Բենջամին (Յուհան Ավգուստ Ստրինդբերգի «Զատիկ»), Կերուբինո (Պիեռ Բոմարշեի «Ֆիգարոյի ամուսնությունը»), Ռագնար Բրուվիկ (Իբսենի «Սոլնեսի կառուցողը»), Յալմար Էկդալ (Իբսենի «Վայրի բադ»), Ջիմ Օ’Քոնոր (Թենեսի Ուիլյամս «Ապակե հրեշը»)։

Ռյոյսե հաճախ խաղում է փոքրիկների համար․ նա մասնավորապես խաղացել է «Առյուծասրտի եղբայրներ»-ից Կառլի և Աստրիդ Լինդգրենի «Երկարագուլպա Պեպպի»-ից պարոն Նիլսոնի, «Կարդամոնից մարդկանց և ավազակներին»-ից Ջոնաթանի և Թուրբյորն Էգների «Արկածները անտառում» Մկնիկի դերերը։

Ռյոյսե հաճախ է հրավիրել արտասահմանյան (հիմնականում ամերիկյան) մուլտֆիլմերի նորվեգերեն ձայնավորման համար։ «Znett» ֆիլմերի մասին նորվեգական ամսագիրը գրել է, որ «նրանց համար, ովքեր ունեն երեխաներ, ամեն կիրակի առավոտ սկսվում է Յան Գունար Ռյոյսեի ձայնով»։

Ռյոյսեի մասնակցությամբ ամենանշանավոր ֆիլմերից են «Հավայներ, Օսլո» (2004), «Ընկեր Պեդերսեն» (2006), «Բավականին բարի մարդ» (2010), «Սովորական աշխատանքային օր» (2010, Էրլոնդ Լու սցենարով)։ Դերասանը նաև հրավիրվել է հոլիվուդյան «Ոչինչ» (2011) սարսափ ֆիլմի նկարահանումներին։

Ռյոյսե հանդիսանում է *Nicolai* փոփ-ռոք խմբի վոկալիստը, նաև նվագում է ստեղնաշարային գործիքներ և ուկուլելե։

## Ծանոթագրություններ

Կատեգորիա:Թատրոնի դերասաններ
Կատեգորիա:Նորվեգացի դերասաններ
Կատեգորիա:Նորվեգացի երաժիշտներ
Կատեգորիա:Նորվեգացի երգիչներ
Ասորա-հռոմեական դատաստանագիրք

**Ասորա–հռոմեական դատաստանագիրք**- ասորական (սիրիական) ստրկատիրական իրավունքի նորմերի ժողովածու, որը կազմվել է Փոքր Ասիայում, հավանաբար, 476–477 թվականներին, Արևելյան Հռոմեական կայսրության (Բյուզանդիայի) առաջացման ժամանակաշրջանում։ Այդ են վկայում դատաստանագրքի ներածությունը և մի շարք հոդվածներ, որտեղ հիշատակված են 4-5 դարերի կայսրեր, որոնց անունով ժողովածուն հայտնի է նաև «Օրենք յաղթող թագավորացն Կոստանդիանոսի, Թէոդոսի և Լևոնի»։ Դատաստանագրքում կայսրերի անունների հիշատակումը մի շարք հետազոտողների հանգեցրել է այն եզրակացության, թե իբր այն իր ծագումով և բնույթով հռոմեական է։ Մինչդեռ հիշատակումն արված է ժողովածուին բարձր արժեք ն հեղինակություն ապահովելու նկատառումով։ Իսկ դատաստանագրքի «Ասորա–հռոմեական» անվանումը առաջացել է հետագայում, թյուրիմացաբար։ «Ասորա-հռոմեական դատաստանագիրքը» տարածված է եղել ողջ Առաջավոր Ասիայում, այդ թվում և Հայաստանում, նրա մի քանի հոդվածներն իրենց արտացոլումն են գտել Մխիթար Գոշի Դատաստանագրքի մեջ։ Ժողովածուն մեզ է հասել ասորերեն, հայերեն և արաբերեն լեզուներով, որոնք գերմաներեն թարգմանություններով հանդերձ 1880թվականին հրատարակել է Բեռլինի համալսարանի պրոֆեսոր Կ․Բրունսը՝ Ե. Զախաուի աշխատակցությամբ։ Այս հրատարակության մեջ հայերեն խմբագրությունը ունի 141, իսկ Արսեն Ղլտճյանի 1917թվականին Էջմիածնում հրատարակածը՝ 151 հոդված։

Դատաստանագիրքը բնագրից հայերենի է թարգմանել Ներսես Լամբրոնացին 1197թվականին, թեև բացառված չէ, որ եղել է նաև ավելի վաղ թարգմանություն։ Հայերեն տարբերակը ասորականի սոսկ թարգմանությունը չէ, այլ նոր խմբագրություն, որն անտեղյակության կամ թյուրիմացության հետևանքով համարվել է հայկական ու Մխիթար Գոշի Դատաստանագրքի հետ միասին թարգմանվել վրացերենի և մտել Վախթանգ VI թագավորի օրենքների ժողովածուի մեջ՝ «Հայկական օրենքներ» ընդհանուր վերնագրով։ Դատաստանագիրքը հիմնականում քաղաքացիական օրենսգիրք է, հոդվածների ճնշող մեծամասնությունը նվիրված է գույքային հարաբերություններին։ Նրա համակարգը մոտավորապես հետևյալն է. առուծախի պայմանագրեր, քաղաքացիական գործարքների վաղեմություն, պարտավորություններ և գրավի իրավունք, ժառանգական իրավունք, ստրկատիրական իրավունք, հոգևորականների, բժիշկների և գիտնականների ապահարկության և այլ գույքային արտոնություններ, ամուսնություն և ապահարզան, ամուսինների գույքային և ոչ գույքային հարաբերություններ, ծնողների և զավակների փոխհարաբերություններ, քրեական և դատավարական իրավունք։ Դատաստանագիրքը դեռևս չունի գիտական հրատարակություն և հայերեն լեզվով չի ենթարկվել մանրազնին ուսումնասիրության։

## Գրականություն
* Ասորական դատաստանագիրք, լույս ընծայեց Արսեն վրդ. Ղլտճյանց, Էջմիածին, 1917։ 
* Սամուելյան Խ., Հին հայ իրավունքի պատմություն, հ. 1, Ե., 1939։ Էջ 59-73
* Թովմասյան Ա. Թ., Հին և միջնադարյան հայ քրեական իրավունք, Ե., 1962։ 
* Сукиасян А. Г., Общественно-политический строй и право Армении в эпоху раннего феодализма ( III- IX вв. н. э.), Е., 1963. 

Կատեգորիա:Իրավունքի աղբյուրներ
Կատեգորիա:Դատաստանագրքեր
Մերետ Սկավլան

**Մերետ Սկավլան** (, ), նորվեգացի դերասանուհի, թատրոնի ռեժիսոր։

## Կենսագրություն
Մերետ Սկավլանը ծնվել է Քրիստիանիայում, թերթի խմբագիր և թատրոնի ռեժիսոր Էյնար Սկավլանի և երաժշտության ուսուցիչ Մարգարեթ Բարթլոդի ընտանիքում։ Երկրորդ համաշխարհային պատերազմի տարիներին ներգրավվել է դիմադրության շարժման կազմում և 1943 թվականին միացել է ոչ պաշտոնական «Ստանիսլավսկի» խմբին։ Այս խմբի անդամները հիմնադրել են «Studioteatret» թատրոնը, որտեղ էլ 1945 թվականին առաջին անգամ Մերետը բեմ է բարձրացել՝ հանդես գալով Թորնթոն Ուայլդերի «Երկար սուրբծննդյան ընթրիք» պիեսում։ Studioteatret-ի բեմում խաղացել է մինչև 1950 թվականը։

1950-1952 թվականներին որպես դերասան հանդես է եկել Det Nye Teater-ում, 1952-1959 թվականներին՝ Folketeatret-ում, 1959-1967 թվականներին՝ Օսլոյի նոր թատրոնում։ 1960-ական թվականներին հանդես է եկել նաև Fjernsynsteatret-ում՝ խաղալով Գարսիա Լորկայի «Բերնարդա Ալբայի տունը», Միսիս Սմիթ՝ Էժեն Իոնեսկոյի «Ճաղատ սոպրանոն» պիեսներում։

Աշխատել է որպես թատրոնի հրահանգիչ, մասնակցել Riksteatret-ի, Նորվեգիայի ազգային թատրոնի, Det Norske Teatret թատրոնի արտադրությանը։ Որպես ռեժիսոր ներկայացել է Էմմա Օրցիի «The Scarlet Pimpernel» պիեսի էկրանավորմամբ, որպես բեմական պրոդյուսեր ներկայացել է 1969 թվականին Det Norske Teatret թատրոնի համար ստեղծված «Spring and Port Wine» պիեսով։ Դասավանդել է Նորվեգիայի ազգային թատերական ակադեմիայում։

1984-1990 թվականներին աշխատել է Նորվեգիայի հեռարձակող ընկերությունում, եղել է Ռադիոթատրոնի տնօրեն։ 1991 թվականին Գերհարդ Նուպի հետ ձևավորել է անկախ թատերական խումբ։

## Ծանոթագրություններ

Կատեգորիա:Երկարակյացներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Նորվեգացի դերասանուհիներ
Կատեգորիա:Նորվեգացի կինոռեժիսորներ
Կատեգորիա:Նորվեգիայի դիմադրության անդամներ
Kings and Queens

**«Kings and Queens»**, 30 Seconds to Mars խմբի *[[This Is War]]* ալբոմի առաջին սինգլը։ Սինգլի թողարկումը ռադիոյով տեղի է ունեցել 2009 թվականի հոկտեմբերի 6-ին։ Ֆիզիկական կրիչով երգը թողարկվել է հոկտեմբերի 13-ին։

## Ստեղծագործությունների ցանկ
Բոլոր երգերը գրել է Ջարեդ Լետոն։
;Digital download
# «Kings and Queens» (Album Version) — 5:47

;Digital download EP
# «Kings and Queens» (Album Version) — 5:47
# «Night of the Hunter» (Static Revenger Redux) — 4:57
# «Kings and Queens» (Innerpartysystem Remix Main) — 6:14

;Promo CD Single
# «Kings and Queens» (Radio Edit) — 5:05
# «Kings and Queens» (Album Version) — 5:47

;EU CD single
# «Kings and Queens» (Album Version) — 5:47
# «Kings and Queens» (Radio Edit) — 5:05

;UK White 7" Vinyl
# «Kings and Queens» (Radio Edit) — 5:05

;UK Black 7" Vinyl
# «Kings and Queens» (Album Version) — 5:47
# «Night of the Hunter» (Static Revenger Redux) — 4:57

;UK Blue 7" Vinyl
# «Kings and Queens» (Album Version) — 5:47
# «Night of the Hunter» (Static Revenger Redux) — 4:57

## Հիթ-շքերթ

## Պարգևներ

## Պարգևատրման անվանակարգը

## Օգտագործված երգեր
* «Kings and Queens» երգը հնչել է գիշերային պահակների լեգենդը ֆիլմի թրեյլերում։ 
* Ինչպես նաև երգը օգտագործվել է Սկայլայն ֆիլմում։ 
* Սինգլը օգտագործվել է Ժամանակի Պահապանները ֆիլմում։ 
* Սինգլը օգտագործվել է Ինչպես վարժեցնել վիշապին 2 ֆիլմում։

## Հավելյալ փաստեր
* Սկզբից Ջարեդ Լետոն ցանկանում էր երգը անվանել Heaven and Hell, սակայն այն պատճառով որ գոյություն ունի ծանր մետալ խումբ այդ անունով, նա ստիպված պետք է հրաժարվեր այդ մտքից։ 

## Ծանոթագրություններ

## Արտաքին հղումներ
* Խմբի պաշտոնական կայք
* 
* 30 Seconds to Mars խմբի պրոֆիլը Last.fm կայքում

Կատեգորիա:2010 սինգլներ
Ռենեբու

աջից|մինի|200px|Ռենեբու համայնքը Սյոր Թրյոնդելագ կոմսության քարտեզին
**Ռենեբու ** (), համայնք Նորվեգիայի Սյոր Թրյոնդելագ կոմսությունում։ Վարչական կենտրոնը Բերքոք քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 947.97 կմ² տարածք։

Համայնքը ստեղծվել է 1839 թվականին, երբ այն առանձնացվեց Մելդալ համայնքից։ Նախկին անվանումը գրվելն է Rennabú: Նրա տարածքում ակտիվ գործունեություն է իրականացնում Նորվեգական եկեղեցին։ Գործում են 1669, 1878, 1962, 2000 թվականներին կառուցված եկեղեցիներ։

## Զինանշան
Ռենեբու համայնքի զինանշանը հաստատվել է 1982 թվականի փետրվարի 18-ին և իրենից ներկայացնում է դեղին վահան, ներքևի մասը սուր, որի վրա՝  պատկերված է Ռենբուի եկեղեցու հատակագիծը ներկված կարմիր գույնով։

## Բնակչություն
Համաձայն 2010 թվականի մարդահամարի տվյալների՝ Ռենեբու համայնքում բնակվում է 2,622 մարդ։ Վերջին 60 տարում բնակչության թվաքանակը հիմնականում պահպանվել է նույն մակարդակի վրա։

## Աշխարհագրություն
Ռենեբու համայնքի տարածքը ունի բազմազան ֆաունա և ֆլորա։ Ռելիեֆը հիմնականում լեռնային է։ Առկա են բազմաթիվ լճեր, անտառապատ տարածքներ և ճահճադաշտեր։ Անտառներում աճում են հիմնականում կեչու և սոճու ծառեր։ Այստեղ բնակվում են ինչպես լայն կենսատարածք ունեցող կենդանատեսակներ, այնպես էլ կարմիր գրքում հայտնված թռչուններ։

## Պատկերասրահ

Պատկեր:Berkåk kirke.jpg
Պատկեր:Joldalen-Trollheimen.jpg
Պատկեր:Jøldalshytta01-Trollheimen.jpg
Պատկեր:Rennebu rådhus (01).JPG


## Ծանոթագրություններ

## Արտաքին հղումներ
* Համայնքի վիճակագրական տվյալները վերցված Նորվեգիայի վիճվարչությունից:  (նորվեգերեն)

Կատեգորիա:Սյոր Թրյոնդելագ կոմսության համայնքներ
Ռյորոսի համայնք

աջից|մինի|200px|Ռյորոսի համայնքը Սյոր Թրյոնդելագ կոմսության քարտեզին
**Ռյորոս** (, սաամ. ), համայնք Նորվեգիայի Սյոր Թրյոնդելագ կոմսությունում։ Վարչական կենտրոնը Ռյորոս քաղաքն է։ Տեղակայված է Շվեդիայի սահմանի մոտ՝ Ռեա գետի և Նորվեգիայի ամենաերկար Գլոմմա գետի հատման վայրում։ Վարչական կենտրոն Ռյորոս քաղաքի կենտրոնը համաշխարհային ժառանգության օբյեկտ է։

17-րդ դարից Ռյորոսը եղել է պղնձի արդյունահանման կարևորագույն կենտրոններից։ Դանիա-շվեդական պատերազմի ժամանակ երկու անգամ՝ 1678 և 1679 թվականներին ամբողջությամբ ավերվել էշվեդական զորքի կողմից։ Պատերազմից հետո պղնձի հանքավայրերի շահագործումը անցել է գերմանացի բանկիր Յոհան Ինգերսը։ Ռյորոսը կրկին գրավվեց շվեդական զորքի կողմից 1718 թվականին՝ Հյուսիսային մեծ պատերազմի ժամանակ, սակայն հետագայում շվեդները ստիպված էին լքել քաղաքը և հեռանալ լեռներ, որտեղ ցրտահարությունից զոհվեց 3000 զինվոր։ 

Ռյորոս քաղաքի կենտրոնում պահպանվել են լեռնահանքարդյունաբերության ծաղկման ժամանակաշրջանի տարիների շինություններ։ 1980 թվականին Ռյորոսը ընդգրկվեց ՅՈՒՆԵՍԿՕ-ի համաշխարհային ժառանգության օբյեկտների ցանկում։

Ռյորոս քաղաքը գտնվում է Ռյորոսյան երկաթուղու գծի վրա, որը Գլոմա դաշտավայրով միացնում է Օսլոն և Թրոնհեյմը։ Քաղաքում գործում են օդանավակայան, որտեղից իրականացվում են կանոնավոր չվերթներ դեպի մայրաքաղաք Օսլո։

Ռյորոսում գրանցված ամենացածր եղանակը, որ արձանագրվել է օդերևութաբանների կողմից, եղել է 1914 թվականին -50,4&nbsp;°C, ինչը դարձնում է այն Նորվեգիայի Ֆինմարք կոմսությունից հարավ ընկած տարածքի ամենացուրտ վայրը։

Ռյորոսի համայնքում տարածված է սաամերեն լեզվի ամենահյուսիսային բարբառը, որը համարվում է հյուսիսսաամերենի ենթաճյուղը։

19-րդ դարի վերջից մինչև 20-րդ դարի սկիզբը նորվեգացի գեղանկարից Հարալդ Օսկար Սոհլբերգը, ով ապրել է Ռյորոս քաղաքում, բավականին հայտնի նկարիչ է Նորվեգիայում։ Նրա ստեղծագործություններում ակնհայտ երևում է Ռյորոսի սառնաշունչ բնապատկերի արձագանքը։

## Պատկերասրահ

Պատկեր:Pressemuseet Fjeld-Ljom, Røros (203).jpg
Պատկեր:Elisabeth Edland i mål på Røros (8442822953).jpg
Պատկեր:Roros02.jpg
Պատկեր:Ormhaugfossen kraftverk.JPG


## Ծանոթագրություններ

## Արտաքին հղումներ
*Municipal fact sheet  from Statistics Norway
*History of Røros at Bergstaden.Org 
*World heritage site Røros
*Røros info  
*UNESCO Røros entry
*Visitnorway.com Røros 
*Map hiking and DNT cabins
*VR images of Røros 
*Haugan, Røros, Norway

Կատեգորիա:Սյոր Թրյոնդելագ կոմսության համայնքներ
Բինարային օպցիոններ

Բինարային օպցիոնը ֆինանսական ներդրումներ անելու հնարավորություն է։ Այն առաջարկում է ընտրել երկու տարբերակներից մեկը։ Բինարային օպցիոնների միջոցով դուք կարող եք հեշտությամբ և արագ գումար վաստակել կամ կորցնել։

Բինարային օպցիոնները գոյություն ունեն արդեն երկար ժամանակ, բայց հասանելի էին միայն Եվրոպայում և Ամերիկայում ապրող բնակչության համար։

Թրեյդերը, աճուրդ իրականացնելու համար օգտագործելով միայն երկու կոճակ, կարող է ստանալ 90%-ից ավել եկամուտ և կրկնել այն յուրաքանչյուր 60 վայրկյանը մեկ։

Սակայն 2008 թվականին Չիկագոյի օպցիոնների բիրժան լիազորում է մասնավոր թրեյդերների օգտագործել աճուրդ իրականացնելու համար հարկավոր ողջ ֆինանսային գործիքների ողջ զինանոցը։

Համացանցը և մի շարք ոլորտների տեխնոլոգիական և ինֆորմացիոն զարգացումը նպաստում են բինարային օպցիոնների առաջացմանը։ Բինարային օպցիոններում աճուրդ իրականացվում է միայն համացանցի միջոցով։

Թրեյդերին աճուրդ իրականացնելու համար հարկավոր է ունենալ նվազագույն դեպոզիտ, որի արժեքը տարբեր բրոքերների մոտ տատանվում է 100ից 10 դոլարի շրջանակներում։

Բինարային օպցիոնները թրեյդերին հնարավորություն են տալիս կարճ ժամանակում վաստակել մեծ գումար։

Բինարային օպցիոնը համարվում է ֆինանսական գործիք։

Բինարային օպցիոններում աճուրդ իրականացվում է ֆիքսված ժամանակաշրջանի ընթացքում, որի ավարտից հետո աճուրդը դադարում է։

Կատեգորիա:Դերիվատիվներ
Կատեգորիա:Ներդրումներ
Հյել Ասքիլդսեն

**Հյել Ասքիլդսեն** (, ), նորվեգացի գրող, նովելների հեղինակ։ Բազմաթիվ գրական մրցանակների դափնեկիր։

## Կենսագրություն
Հյել Ասքիլդսենը ծնվել է 1929 թվականի սեպտեմբերի 30-ին նորվեգական Մանդալ կոմունայում։ Հայրը քաղաքական գործիչ Առնե Ասքիլդսենն էր (1898-1982 թվականներ)։ Երկրորդ համաշխարհային պատերազմի տարիների ֆաշիստական Գերմանիայի կողմից Նորվեգիայի օկուպացման ժամանակ, ապագա գրողի հայրը բանտարկվում է, որից հետո դիմում է փախուստի ու մեկնում Շվեդիա։ Հյել Ասքիլդսենի երկու ավագ եղբայրները Գրինի համակենտրոնացման ճամբարի կալանավորներից էին։ Պատերազմի ավարտից հետո Ասքիլդսենը Անկախ նորվեգական մարտկոցների զորական միավորման կազմում ծառայության է անցնում Գերմանիայում։

Հյել Ասքիլդսենը երեք անգամ ամուսնանում է։

## Գրական գործունեություն
Հյել Ասքիլդսենի գրական դեբյուտը կայացավ 1953 թվականին։ Այդ ժամանակ նա հրատարակեց պատմվածքների ժողովածուն՝ «Հետայսու ես քեզ միշտ տուն կուղեկցեմ» () վերնագրով։ Այս ժողովածուն Նորվեգիայում բազմաթիվ հակասությունների տեղիք տվեց և միանգամից չընդունվեց, քանի որ պատմվածքների սյուժեներում կար սեքսուալ բնույթի ենթատեքստ։ 1969 թվականին Հյել Ասքիլդսենը պարգևատրվում է «*Mads Wiel Nygaard’s Endowment»* գրական մրցանակով՝ «Շրջապատ» վեպի համար։ Ի դեպ, վերջինս էկրանավորվեց 1973 թվականին ռեժիսոր Օդվար Բյուլ Թուհուսի կողմից. «Մարիա Մարուշկա» կինոնկարը ստացավ նորվեգացի կինոքննադատների մրցանակը։

Հյել Ասքիլդսենը գրել է մի քանի վեպեր և պատմվածքների ժողովածուներ, սակայն համարվում է ժամանակակից Նորվեգիայի ամենապահանջված գրողներից մեկը։ 1983 թվականին նրա «Թոմաս Ֆ.-ի վերջին գրառումները՝ արված նրա կողմից մարդկության համար» գիրքը արժանացավ Նորվեգացի քննադատների ասոցիացիայի մրցանակի։ 2006 թվականին այս գիրքը անվանեցին վերջին տարիների լավագույն 25 գրքերից մեկն աշխարհում։

Հյել Ասքիլդսենը բազմաթիվ մրցանակների դափնեկիր է։ Ստացել է Բրագի մրցանակ, «Ասքեհոուգ» մրցանակ, նովեգիայի քննադատների ասոցիացիայի մրցանակ և այլն 1, 2 , 3:

## Ընտիր ստեղծագործություններ
* 1953 — Heretter følger jeg deg helt hjem («Հետայսու ես քեզ միշտ տուն կուղեկցեմ»)
* 1955 — Herr Leonard Leonard — (վեպ)
* 1957 — Davids bror — (վեպ)
* 1966 — Kulisser — (պատմվածքների ժողովածու)
* 1969 — Omgivelser — (վեպ «Շրջապատ»)
* 1974 — Kjære, kjære Oluf — (վեպ «Սիրելի, սիրելի Ուլաֆ»)
* 1976 — Hverdag — (վեպ)
* 1982 — Ingenting for ingenting — (պատմվածքների ժողովածու)
* 1983 — Thomas F’s siste nedtegnelser til almenheten — (պատմվածքների ժողովածու «Թոմաս Ֆ.-ի վերջին գրառումները՝ արված նրա կողմից մարդկության համար»)
* 1987 — En plutselig frigjørende tanke — (պատմվածքների ժողովածու)
* 1991 — Et stort øde landskap — (պատմվածքների ժողովածու «Անապատային անսահման լանդշաֆտ»)
* 1996 — Hundene i Tessaloniki — (պատմվածքների ժողովածու «Շները Սալոնիկում»)
* 1999 — Samlede noveller — (պատմվածքների ժողովածու)
* 2005 — Alt som før — (պատմվածքների ժողովածու)
* 2015 — Vennskapets pris (նովելների ժողովածու)

## Ծանոթագրություններ

## Արտաքին հղումներ
* 
* NRK: Lydfiler med Kjell Askildsen
* Kjell Askildsen  i Forlaget Oktober
* Kjell Askildsen i NRK Forfatter
* Kjell Askildsen i Dagbladet Forfatter
* Digitaliserte bøker av Askildsen hos Nasjonalbiblioteket.

Կատեգորիա:Նորվեգացի գրողներ
Կատեգորիա:Նորվեգացի վիպասաններ
Կատեգորիա:Պատմվածքագիրներ
Ռիսայի համայնք

աջից|մինի|200px|Ռիսա համայնքը Սյոր Թրյոնդելագ կոմսության քարտեզին
**Ռիսա** (), համայնք Նորվեգիայի Սյոր Թրյոնդելագ կոմսությունում։ Վարչական կենտրոնը Ռիսա քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 621.61 կմ² տարածք։

Համայնքը ստեղծվել է 1860 թվականին, երբ առանձնացել է Սթադսբյուգթ համայնքից։ Նախկին անվանումը եղել է Rissi, ինչը նշանակում է աղի ջրավազան՝ հավանաբար նկատի ունենալով մոտակա ֆյորդի շատ աղի ջրերը։ Տարածքում ակտիվ գործունեություն է իրականացնում Նորվեգական եկեղեցին։ Գործում են 6 եկեղեցիներ, որոնցից ամենահինը 1888 թվականին կառուցված Ռիսայի եկեղեցին է։

## Ռիսայի զինանշանը
Ռիսա համայնքի զինանշանը հաստատվել է 1987 թվականիհունվարի 23-ին և իրենից ներկայացնում է կանաչ գույնի վահան, ներքևի մասը սուր, որի վրա  պատկերված է թագուհու թագը։

## Բնակչություն
Համաձայն 2010 թվականի մարդահամարի տվյալների՝ Ռիսա համայնքում բնակվում է 6,442 մարդ։ Վերջին 60 տարում բնակչության թվաքանակը հիմնականում պահպանվել է նույն մակարդակի վրա։

## Աշխարհագրություն
Համայնքի տարածքում են գտնվում մի քանի փոքր լճեր։ Այստեղով են հոսում շուրջ մեկ տասնյակ մեծ գետեր, որոնք գյուղատնտեսության համար մեծ դեր են կատարում։ Տարածքը ունի հարուստ բուսական ու կենդանական աշխարհ։

## Պատկերասրահ

Պատկեր:Rissa kirke.jpg
Պատկեր:Lauja.jpg


## Ծանոթագրություններ

## Արտաքին հղումներ
* Ռիսա համայնքի վիճակագրական տվյալները վերցված Նորվեգիայի վիճվարչությունից:  (նորվեգերեն)

Կատեգորիա:Սյոր Թրյոնդելագ կոմսության համայնքներ
Ֆեթի համայնք

**Ֆեթ** (), համայնք Նորվեգիայի պատմական Ռոմերիկե շրջանում` Աքերսհուս կոմսությունում։ Վարչական կենտրոնը Ֆեթսուն () գյուղն է։ 2005 թվականից համայնքը ղեկավարում է Նորվեգական բանվորական կուսակցության անդամ Լիսբետ Լոֆտհուս Գաբրիելսենը (Lisbet Lofthus Gabrielsen):

## Պատմություն
### Անվանում
Առաջին անգամ համայնքի անունը հիշատակվել է 1321 թվականին։ Այն ծագում է հին իսլանդերենից և նշանակում է «մարգագետին լճի ափին»։

1838 թվականի հունվարի 1-ից Ֆեթը ստացել է նորվեգական համայնքի կարգավիճակ, իսկ 1929 թվականի հուլիսի 1-ին Ֆեթ համայնքի մի մասի հիման վրա ձևավորվել է նոր համայնք`Ռելինգենը ():

### Զինանշան
Համայնքի նոր զինանշանը հաստատվել է 1986 թվականի դեկտեմբերի 19-ին։ Այն կանաչ ֆոնի վրա արծաթագույն կեռաձող է ներկայացնում, որն օգտագործվում է փայտանյութը գետով տեղափոխելիս։ Կանաչն ու արծաթագույնը խորհրդանշում են մարգագետինն ու լիճը, քանի որ համայնքի անունը նշանակում է «մարգագետին լճի ափին»։ Նման զինանշանների, որոնք պատկերում են կեռաձողեր, կարելի է հանդիպել Նորվեգիայի այլ քաղաքների և համայնքների զինանշաններին ևս։

## Աշխարհագրություն
250px|մինի|ձախից|Գլոմմայի դելտան
Ֆեթը գտնվում է Էյերեն լճի () արևելյան ափին։ Համայնքի տարածքում կա տեղանք, որտեղ Նորվեգիայի ամենաերկար գետը`Գլոմման (604 կմ), թափվում է Էյերենի մեջ։ Այդ տեղում առաջացած դելտան ամենախոշոր ներքին դելտան է Եվրոպայում։ Դելտան ձգվում է մինչև լճի հանդիպակաց ափը։ Մինչև 1985 թվականը Գլոմմե գետով մինչև Էյերենի մեջ թափվելու տեղը տեղափոխում էին գերաններ, որ հետագայում փոխադրում էին երկաթուղով։ Մեր օրերում պահպանվել են անտառահատման ճյուղին վերաբերող շատ կառույցներ, որոնց մի մասը վերածվել է թանգարանների և մշակութային կենտրոնների։

## Վիճակագրություն
Նորվեգական իշխանության տվյալներով բնակչության թվով Ֆեթը (9485 մարդ) երկրի բնակավայրերի շարքում 108-րդ տեղն է զբաղեցնում, իսկ մեծությամբ՝ 347-րդ տեղը։ 1997-2007 թվականներին համայնքի բնակչությունն աճել է 10,5 %-ով։ Տարածքը 176 կմ² է, որից ցամաքի բաժինը կազմում է 137 կմ², այնպես որ բնակչության իրական խտությունը կազմում է 70 մարդ/կմ²։

## Ծանոթագրություններ

## Տես նաև
* Նորվեգիայի վարչական բաժանում

## Արտաքին հղումներ
* Վիքիպահեստում կան Ֆեթի համայնքի թեմայով մեդիաֆայլեր
* Համայնքի վիճակագրություն 

Կատեգորիա:Նորվեգիայի բնակավայրեր
Նորվեգիայի բնակչություն

300px|thumb|Նորվեգիայի ժողովրդագրական կորը
**Նորվեգիայի բնակչությունը** կազմում է 5 236 826 մարդ։ Նորվեգիան բնակչության այս թվաքանակով աշխարհի երկրների շարքում զբաղեցնում է 118-րդ հորիզոնականը՝ գտնվելով Սինգապուրի և Իռլանդիայի միջև։ Նորվեգացիների կյանքի միջին տևողությունը այսօր կազմում է 40 տարի։

## Ընդհանուր տեղեկություններ
Նորվեգիայի Թագավորությունում ծնելիության մակարդակը կազմում է 10,84՝ հազար մարդու հաշվով, իսկ մահացությունը՝ 9,24՝ հազար մարդու հաշվով։ Ծնելիությունն այս երկրում գերազանցում է մահացությանը, այդ իսկ պատճառով վերարտադրությունն ունի ընդլայնված բնույթ։ Ծնելիության աճն ու ներքաղթը իրար հետ միասին ապահովում են բնական աճի դրական ցուցանիշ։ Ըստ վիճակագրական տվյալների և կանխատեսումների, եթե հենց այս տեմպով շարունակվի Նորվեգիայի բնակչության շարժը, ապա 2060 թվականին այն կհասնի մինչև 7 միլիոնի։ 300x300px|thumb|Նորվեգիայի բնակչության թիվը 1000-2014 թվականներինԲնակչության թվաքանակը (հազարներով).

#### Ժողովրդագրական աճը 2013 թվականին

Ծնելիության հանրագումարը կազմում է 1,782 երեխա մեկ կնոջ համար (2013 թվական)։

**Կյանքի միջին տևողություն (տարի)**

## Սեռական կազմ

1995 թվականից նկատվում է տղամարդկանց թվի մեծացման նոր տենդենց, որը 2014 թվականի տվյալներով անցել է 50%-ի սահմանները։

## Ազգային կազմ
Նորվեգիայի ազգային կազմը միատարր է, քանի որ բնակչության 94% իրեն անվանում են նորվեգացիներ։ Կարևոր ազգային փոքրամասնություն են ներկայացնում սաամները՝ տարածքի բնիկ ժողովուրդները։ Այլ ազգային փոքրամասնություններից են շվեդները (1,6 %), քվեններ, հրեաներ և գնչուներ։ Երկրի տարածքում նաև ապրում են եվրոպական այլ պետություններից արտագաղթած ազգերի ներկայացուցիչներ՝ լեհեր՝ (1,3 %), դանիացիներ՝ (1,0 %), գերմանացիներ՝ (0,8 %), լիտվացիներ և բալթյան այլ ժողովուրդներ։ Բացի այս ժողովուրդներից, Նորվեգիայում վերջին տարիներին բնակություն են հաստատել Իրանի, Պակիստանի, Թուրքիայի և Սիրիայի փախստականները։

## Նորվեգիայի միգրացիոն դրություն
Ներգաղթյալների կազմն ու Նորվեգիայից արտագաղթվող երկրները (2013 թվական).

## Ծանոթագրություններ

## Արտաքին հղումներ
* 
* Statistisk sentralbyrå: Befolkning

Կատեգորիա:Եվրոպայի ժողովրդագրություն
Կատեգորիա:Նորվեգիա
Կատեգորիա:Նորվեգիայի աշխարհագրություն
Կատեգորիա:Նորվեգիայի հասարակություն
Նորվեգիայի թագավորների ցանկ

thumb|200px
**Նորվեգիայի թագավորների ցանկը** ավանդաբար սկսվում է Հարալդ I Գեղավարսից՝ չնայած նա գահակալել է միայն Նորվեգիայի մի մասում։

## Նորվեգիայի թագավորություն

### Ինգլինների տոհմ

### Հլադիրի յառլեր (Դանիական գահի կողմից նշանակված Նորվեգիայի թագավորներ)
Հակոն Ահեղ 970—995

Էիրիկ, Հակոն Ահեղի որդի 1000—1014 և Սվեին, Հակոն Ահեղի որդի 1000—1015

Հակոն Էիրիիկսոն 1014—1015, 1028—1030

### [[Գորմա Տարեցի տոհմ]]

### Ինգլինգների տոհմ

### Ֆոլքունգների տոհմ

## Դանիայի հետ դաշինք
* Օլաֆ IV, կամ Օլաֆ III որպես Դանիայի թագավոր, 1380—1387

## [[Կալմարական միություն]]
* Մարգարիտա I, 1387—1389

### Գրեիֆների տոհմ
* Էրիկ III Պոմերյան, 1389—1442

### Վիթելսբախների տոհմ
* Քրիստոֆեր Բավարացի, 1442—1448

### Բունդեի տոհմ
* Կառլ I Կնութսոն, 1449—1450

## Դանիայի հետ միություն

### Օլդենբուրգների տոհմ

## Անկախություն (1814)
Օլդենբուրգների տոհմ

## Շվեդիայի հետ միություն

### [[Հոլթշեին-Գոտորփ]]ների տոհմ

### [[Բերնադոտներ]]ի տոհմ

## Նորվեգիայի ինքնիշխան թագավորություն

### Գլյուքսբորգերի տոհմ

## Արտաքին հղումներ
* Norwegen.no — Պաշտոնական ցուցակ:  

Կատեգորիա:Նորվեգիայի թագավորներ
Թագավորներ
Կատեգորիա:Նորվեգիայի պատմություն
Նասեբար

**Նասեբար** կամ **Նասսեբար** (), հայտնի է նաև, որպես **Նեսեբուր** և **Մեսեմբրիա** (), հին քաղաք Բուլղարիայի արևմուտքում՝ Բուլղարիայի սևծովյան ափին։

Համարվում է Սևծովյան Բուլղարիայի գլխավոր հանգստավայրերից մեկը։ Համարվում է Բուրգասի մարզի համանուն շրջանի վարչական կենտրոնն ու խոշորագույն քաղաքը։ Նասեբարն անվանում են *Սև ծովի մարգարիտ*։ Նասաբարը բավականին հարուստ քաղաք է և կոչվում է քաղաք-թանգարան։ Նասեբարը համարվում է Սև ծովի ափին գտնվող գլխավոր զբոսաշրջային ուղղություններից ու նավահանգիստներից մեկը։ Աշխարհի ամենաարևոտ ծովափներից մի քանիսն գտնվում են հենց այս քաղաքում։

Քաղաքն ունի բավականին հարուստ պատմություն։ Զարգացել է տարբեր քաղաքակրթությունների ազդեցությամբ։ 1983 թվականից Նասաբարը գրանցված է Բուլղարիայում ՅՈւՆԵՍԿՕ-ի Համաշխարհային ժառանգության օբյեկտների ցանկում։

2009 թվականի տվյալներով քաղաքի բնակչությունը կազմում էր 11,626 մարդ։ Ամառային ամիսներին այս թիվը կրկնապատկվում և եռապատկվում է։

## Աշխարհագրություն
Նասբարը գտնվում է Բուլղարիայի Բուրգասի մարզի հյուսիսային հատվածում՝ Սև ծովի ափին։ Համարվում է երկրի սևծովյան տարածաշրջանի կարևորագույն քաղաքներից մեկը։

Զբաղեցնում է 420,4 կմ² տարածք։ Բացի Նասեբար քաղաքից շրջանի մեջ են ներառված նաև ևս 14 գյուղական բնակավայրեր։ Գյուղերի մեծ մասը առողջարաններ են, որոնք ունեն զբոսաշրջային նշանակություն։ Դրանք հայտնի են իրենց արևոտ լողափերով։

Հիմնական տարածքն անտառապատ է։ Բնորոշ է տարեկան բարձր ջերմաստիճանը։ Հենց այս գործոնով էլ պայմանավորված է այն հանգամանքը, որ Նասեբարում զարգացած է զբոսաշրջությունը և ամառային սպորտը։

## Քույր քաղաքներ
*  Սոչի, Ռուսաստան
*  Նորիլսկ, Ռուսաստան
*  Օխրիդ, Մակեդոնիա
*  Բուդապեշտ, Հունգարիա
*  Սանկտ Պետերբուրգ, Ռուսաստան
*  Գիմարայնշ, Պորտուգալիա
*  Հռոդոս, Հունաստան
*  Դուբրովնիկ, Խորվաթիա
*  Սան Մարինո
*  Սաֆրանբոլու, Թուրքիա
*  Բիրկիրկարա, Մալթա

## Տես նաև
* Բուլղարիայի քաղաքների ցանկ
* Բուլղարիայի սևծովյան ափ

## Ծանոթագրություններ

Կատեգորիա:Բյուզանդիայի քաղաքներ
Կատեգորիա:Բուլղարիայի քաղաքներ
Կատեգորիա:Համաշխարհային ժառանգություն Բուլղարիայում
Կատեգորիա:Հին Հունաստանի աշխարհագրություն
Նորվեգիայի ֆյորդերի ցանկ

**Ֆյորդը** () հողի մեջ խորապես մխված ժայռոտ ափեր ունեցող, նեղ և ոլորուն ծովածոց է։ Ֆյորդի երկարությունը սովորաբար մի քանի անգամ (հիմնականում տասնյակներով շատ) մեծ է լայնությունից։ Ֆյորդի ափերը հիմնականում կազմված են մինչև 1000 մետր բարձրության ժայռերից։

[thumb|Նորվեգիայի արևմտյան ափի արբանյակային լուսանկար. (կարմիրով ներկված է ձյունը: Երեք խոշոր ֆյորդերը վերից վար՝ [Նյուր-ֆյորդ, Սոգնե ֆյորդ, Հարդանգեր ֆյորդ]]
Ցանկում ներկայացված են Նորվեգիայի ֆյորդերը Սկանդինավյան թերակղզուց մինչև Ռուսաստանի և Շվեդիայի սահման։ Շպիցբերգենի ֆյորդերը թվարկված են ժամացույցի սլաքի ուղղությամբ։

## Սկանդինավյան թերակղզու ափ
[thumb|[Գեյրանգեր-ֆյորդ, հանդիսանում է Համաշխարհային ժառանգության օբյեկտ]]
[thumb|[Ներյո-ֆյորդ, ընդգրկված է ՅՈՒՆԵՍԿՈ-ի ցանկում]]
thumb|Օսեն-ֆյորդ
thumb|Բեյսջամփերները Լյուսե-ֆյորդում
thumb|Սոգնե-ֆյորդ. Նորվեգիայի ամենախոշոր ֆյորդը
[thumb|[Օսլո-ֆյորդ]]

## Շպիցբերգենի ափ
* Վինդե-ֆյորդ
* Վան-Մեյոն-ֆյորդ
* Վուդ-ֆյորդ

## Նշումներ

## Աղբյուրներ
* NGU om fjorder i Nord-Norge og hva som er en fjord  
* Sigurd Aa. Aarnes «Nasjonen finner seg selv» I: Norges kulturhistorie; bd 4. Aschehoug, 1984 
* STORE NORSKE LEKSIKON. 
* West Norwegian Fjords – Geirangerfjord and Nærøyfjord. 
* Kystverkets dybekart lest 24. februar 2015. 
*
*

## Արտաքին հղումներ
* Гид по фьордам Норвегии. Официальный туристический портал по Норвегии. 

Կատեգորիա:Ցանկեր:Նորվեգիա
Կատեգորիա:Նորվեգիայի ֆյորդեր
Մայամիի համալսարան

**Մայամիի համալսարան** (, ոչ պաշտոնական անվանումներ՝ UM, U of M, U Miami, Miami), մասնավոր համալսարան ԱՄՆ-ում՝ ստեղծված 1925 թվականին։ Հիմնական կամպուսը գտնվում է Ֆլորիդա նահանգի Կորալ Գեյբլզ քաղաքում։ Բժշկական դպրոցը գտնվում է Մայամիում, իսկ օվկիանոսային հետազոտական ստորաբաժանումները Վիրջինիա Կիում ():

2010 թվականին համալսարանի 12 քոլեջներում (ներառյալ բժշկական դպրոցը, իրավունքի դպրոցը և օվկիանոսաբանության ուսուցման դպրոցը) սովորում էին 15.629 ուսանողներ 115 բակալավրիատի, 108 մագիստրոսական, 53 դոկտորական (որոնցից 49-ը՝ հետազոտական և 4-ը՝ պրոֆեսիոնալ) ծրագրերում։

2010-2011 ուսումնական տարվա դրությամբ համալսարանի բյուջեն կազմել է $2,5 միլիարդ (ինչից $1,7 միլիարդը՝ բժշկական ստոաբաժանումների բյուջե), այդ թվում՝ հետազոտությունների համար՝ $338,9 միլիոն։ Նպատակային կապիտալը (էնդաունմենթ) 2010 ֆինանսական տարվա վերջի դրությամբ կազմել է $618,2 միլիոն։

## Շրջանավարտներ
* Միխայիլ Սաակաշվիլի՝ վրացի և ուկրաինացի պետական և քաղաքական գործիչ։  
* Ալեսանդրա Մեյեր Վյոլդեն՝ գերմանացի մոդել, դերասանուհի, ոսկե զարդերի դիզայներ։
* Ուորեն Սամուելս՝ ամերիկացի գիտնական, տնտեսագետ, տնտեսագիտական մտքի պատմաբան։

## Ծանոթագրություններ

## Արտաքին հղումներ
* Համալսարանի պաշտոնական կայք։  

Կատեգորիա:ԱՄՆ-ի համալսարաններ
Կատեգորիա:Ուսումնական հաստատություններ այբբենական կարգով
Կատեգորիա:Ամերիկյան համալսարանների ասոցիացիա
Կատեգորիա:1925 հիմնադրումներ
Լեզ Ադժո

**Լեզ Ադժո** () կոմունա Ֆրանսիայում, մտնում է Պուատու Շարանտա մարզի կազմի մեջ։ Գավառը Շարանտն է։ Կոմունայի օկրուգը Կոնֆոլան շրջանն է։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 283 աշխատունակ (15-64 տարեկան)  բնակիչ, որոնցից ակտիվ էին 193-ը, իսկ ոչ ակտիվները` 90։ Ակտիվության ցուցանիշը կազմում է 68,2 %։ 193 աշխատունակ մարդկանցից աշխատել է 174 անձ (97 տղամարդ և 77 կին)։ Գործազուրկ են եղել 19 անձ (10 տղամարդ և 9 կին)։ 90 անաշխատունակներից 16-ը եղել են աշակերտներ կամ ուսանողներ, 38-ը` թոշակառուներ, իսկ 36-ը չեն աշխատել տարբեր պատճառներով։

## Վարչակազմ

## Պատկերասրահ

Պատկեր:Adjots eg.JPG|Եկեղեցի
Պատկեր:Adjots sf.JPG|Տարբեր հանդիսությունների համար նախատեսված դահլիճ
Պատկեր:Adjots stade.JPG|Մարզադաշտ


## Տես նաև
* Շարանտ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ